
ABSTRACT
Formele cele mai generale ale stimulentelor fiscale în sectorul non-profit sunt reducerile de TVA pentru achiziţia de bunuri, deducerile fiscale, dar și alte măsuri, cum ar fi prestarea de servicii în locul plăţii impozitului. 

Legislaţia procentuală, sau filantropia procentuală, este o măsură fiscală prin intermediul căreia contribuabilii pot să desemneze un anumit procent din impozitul pe venit să fie alocat unei anumite organizaţii non-guvernamentale non-profit, iar în unele cazuri altor organizaţii, cum ar fi cele religioase. Această măsură este caracterizată prin două aspecte: 1) contribuabilii înșiși decid asupra modului în care va fi alocată o parte din impozitul lor plătit; 2) utilizarea fondurilor desemnate se limitează la sprijinirea anumitor beneficiari. În rândul statelor membre ale UE, cum ar fi Ungaria, Lituania, Polonia, Slovacia, România, Slovenia şi Italia, sistemele de legislaţie procentuală sunt cel mai larg recunoscute.

În România, cadrul fiscal actual reglementează două mecanisme prin care contribuabilul beneficiază de facilităţi fiscale: creditul fiscal şi deducerea fiscală. Mecanismul de direcționare către o organizație neguvernamentală a 2% din impozitul datorat are la bază principiul creditului fiscal prin care contribuabilul decide unde se duce o parte din impozitul deja colectat şi plătit către bugetul de stat. Prin mecanismul de deducere a bazei impozabile, contribuabilul care obţine venituri din activităţi independente poate considera cheltuiala cu sponsorizarea drept cheltuială eligibilă și astfel pentru suma donată contribuabilul nu mai datorează statului impozitul pe profit. La rândul lor, persoanele juridice beneficiază de prevederea prin care pot deduce sponsorizările efectuate din impozitul datorat în limita a 0,3% din cifra de afaceri, dar nu mai mult de 20% din impozitul datorat.

În multe ţări, fondurile de loterie reprezintă o importantă sursă de finanţare. Utilizarea fondurilor de loterie pentru este o măsură relativ recentă, însă ea câștigă în importanţă în contextul căutării unor subvenţii suplimentare în sectorul non-profit. Metodele de colectare și redistribuire a fondurilor de loterie variază de la ţară la ţară. Aceste fonduri sunt adeseori asociate impozitelor cu destinaţie specială, fiind astfel alocate pentru scopuri specifice. 

Importanţa noilor mecanisme care se dezvoltă în peisajul digital, cum ar fi finanţarea colectivă solidară (crowd funding) și strângerea de fonduri online, sunt evidenţiate ca fiind instrumente noi, importante pentru încurajarea investiţiilor private în sectorul non-profit
.

FORME ALE STIMULENTELOR FISCALE
Formele cele mai generale ale stimulentelor fiscale în sectorul non-profit sunt reducerile de TVA pentru achiziţia de bunuri, deducerile fiscale, dar și alte măsuri, cum ar fi prestarea de servicii în locul plăţii impozitului. 
Reducerile de TVA pentru achiziţia de bunuri și servicii reprezintă principalele subvenţii implicite, în special în cazuri de disfuncţionalităţi ale pieţei. 

Deși sponsorizarea are un potenţial semnificativ și este încurajată prin stimulente fiscale, ea încă reprezintă o mică proporţie din veniturile bugetare ale organizaţiilor non-profit. 

Parteneriatele public-privat (PPP) presupun, în general, un acord între Guvern și sectorul privat, cu privire la furnizarea de servicii publice sau infrastructură. Priorităţile sociale sunt cuplate cu aptitudinile manageriale ale sectorului privat, ușurând astfel Guvernul de sarcina gestionării unor importante cheltuieli de capital și transferând riscul supracosturilor asupra sectorului privat.
Legislaţia procentuală, sau filantropia procentuală, este o măsură fiscală prin intermediul căreia contribuabilii pot să desemneze un anumit procent din impozitul pe venit să fie alocat unei anumite organizaţii non-guvernamentale non-profit, iar în unele cazuri altor organizaţii, cum ar fi cele religioase. Această măsură este caracterizată prin două aspecte: 1) contribuabilii înșiși decid asupra modului în care va fi alocată o parte din impozitul lor plătit; 2) utilizarea fondurilor desemnate se limitează la sprijinirea anumitor beneficiari. În rândul statelor membre ale UE, cum ar fi Ungaria, Lituania, Polonia, Slovacia, România și Slovenia, Italia, sistemele de legislaţie procentuală sunt cel mai larg recunoscute.

Donaţiile individuale sunt tranzacţii comerciale unilaterale din care donatorul nu așteaptă un beneficiu direct. Donaţiile pot fi făcute în numerar sau în natură, profitul nefiind principala motivaţie. O serie de state membre ale UE au pus în aplicare măsuri privind stimularea donaţiilor individuale. Mai multe ţări oferă deduceri pentru donatorii individuali, urmând exemple din Statele Unite și din ţări cu tradiţie culturală anglo-saxonă. Unele dintre aceste ţări (precum Germania, Italia și Grecia) prevăd stimulente speciale pentru impozitele pe succesiune, unde impozitul pe succesiuni poate fi redus cu până la 60% (Germania). 

Donaţiile corporative reprezintă premii, în bani sau în natură, acordate de societăţi și alte entităţi juridice organizaţiilor non-profit. Măsurile de sprijinire a donaţiilor corporative iau de cele mai multe ori forma unor stimulente fiscale pentru donatori. 

Fondurile echivalente sau granturile echivalente reprezintă un termen utilizat pentru a descrie cerinţa sau condiţia care stipulează că donaţia privată în bani sau în natură trebuie echivalată cu o anumită sumă proporţională cu valoarea donaţiei provenite de la un terţ (de exemplu, de la stat sau de la comunitatea locală). Există o relaţie pozitivă între subvenţiile publice și investiţiile private; cu alte cuvinte, investitorii privaţi sunt înclinaţi să ofere mai multe fonduri atunci când sunt asiguraţi că valoarea acestei investiţii este garantată de sprijinul guvernului. De aceea, fondurile echivalente sunt analizate ca fiind o modalitate posibilă de a garanta că investiţiile publice sunt implicate suficient de mult, astfel încât să mobilizeze investiţii mai mari din partea sectorului privat. 

În multe ţări, fondurile de loterie reprezintă o importantă sursă de finanţare. Utilizarea fondurilor de loterie pentru este o măsură relativ recentă, însă ea câștigă în importanţă în contextul căutării unor subvenţii suplimentare în sectorul non-profit. Metodele de colectare și redistribuire a fondurilor de loterie variază de la ţară la ţară. Aceste fonduri sunt adeseori asociate impozitelor cu destinaţie specială, fiind astfel alocate pentru scopuri specifice. 

O altă formă de stimulare a investiţiilor private în cultură este utilizarea de cupoane. În general, un cupon reprezintă un credit cu o anumită valoare monetară, care poate fi utilizat numai într-un scop bine definit. În Europa, sistemul de cupoane cel mai cunoscut funcţionează în Slovacia. S-au încercat scheme similare în Germania și în Regatul Unit. 

Un impozit alocat este un impozit ale cărui venituri (în baza legii) sunt rezervate exclusiv pentru un grup specific sau o utilizare specială. Există cazuri în care beneficiarii de impozite alocate primesc, de asemenea, fonduri suplimentare de la bugetul de stat. Impozitele alocate se regăsesc, în mod obișnuit, în sectorul educaţiei, al construcţiilor de autostrăzi, în domeniul ecologic și al asigurărilor sociale. 

Regimurile bancare reprezintă de obicei regimuri implementate de bănci sau asociate activităţilor băncilor, destinate canalizării sprijinului bancar înspre sectorul ONG. Regimurile bancare pot include sisteme de împrumut care oferă o dobândă preferenţială activităţilor ONG sau orice alte instrumente care favorizează aceste activităţi. Un bun exemplu de regim bancar există în Ţările de Jos, unde Triodos Bank a decis să concentreze activităţile sale de comunicare și responsabilitate socială în direcţia sprijinirii sectorului cultural. Fondul Cultural Triodos acordă împrumuturi instituţiilor culturale și finanţează construcţia și renovarea de instituţii culturale cum ar fi muzee și teatre.
Sistemele de încurajare a sprijinului privat sunt susţinute de diferite  organisme care alocă subvenţii. Fundaţiile reprezintă o categorie juridică a  organizaţiilor non-profit care, prin natura lor, fie donează fonduri și sprijin altor organizaţii, fie asigură sursa de finanţare în scopuri caritabile proprii. Sectorul fundaţiilor europene cunoaște o creștere dinamică și are o prezenţă și importanţă majore în sectorul cultural. Majoritatea fundaţiilor intervin în aspecte și agende cu caracter social. 

O altă formă nouă de investiţii private este filantropia cu capital de risc, care aplică principiile investiţiilor cu capital de risc, cum ar fi  investiţiile pe termen lung și sprijinul pentru consolidarea capacităţilor, în cazul sectorului voluntar și comunitar. Este o formă de filantropie „angajată”.
Importanţa noilor mecanisme care se dezvoltă în peisajul digital, cum ar fi finanţarea colectivă solidară (crowd funding) și strângerea de fonduri online, sunt evidenţiate ca fiind instrumente noi, importante pentru încurajarea investiţiilor private în sectorul non-profit
.
Potrivit unui studiu al Centrului european pentru cercetare juridică în sectorul non-profit (ENCL)
, având la bază literatura de specialitate, s-au evidenţiat patru modele ale relaţiei ONG – Guvern:
• Corporatist (continental) – în acest model ONG sunt principalii prestatori de servicii, în timp ce statul finanţează prestarea acestor servicii. Acest model este tipic în ţări ca Germania, Olanda, Austria, Belgia. Adeseori relaţia este reglementată prin lege. Principalele mecanisme de finanţare în modelul corporatist sunt subsidiile şi sprijinul normativ. Peste 50% dintre fondurile organizaţiilor provin de la Guvern, suplimentate cu alocări de la bugetele locale. 

• Liberal (anglo-saxon) – acesta este un model din ţările anglo-saxone (Regatul Unit al Marii Britanii şi Irlandei de Nord). În acest caz statul caută cele mai bune căi de prestare a anumitor servicii şi deschide licitaţii în acest scop. De regulă, datorită unor avantaje comparative, prestatorii selectaţi sunt ONG-uri. Relaţia dintre ONG şi stat este bazată pe contract. ONG nu sunt îndreptăţite legal în mod direct să beneficieze de finanţare de la Guvern. În schimb, serviciile pe care Guvernul doreşte să le externalizeze sunt scoase la licitaţie şi cea mai bună ofertă câştigă. ONG intră în competiţie cu actori din mediul privat. În afară de contracte, granturile sunt un alt mod de finanţare a activităţilor ONG, ceea ce contribuie la sporirea caracterului competitiv în acest sector. 
• Social-Democratic (scandinav) – acesta este un model specific ţărilor scandinave. ONG nu sunt, de regulă, prestatori de servicii, ci sunt purtătorii intereselor propriilor membri sau ale anumitor grupuri. Statul este principalul prestator de servicii în acest caz. În acest model predomină, ca mecanisme de finanţare, granturile şi contractarea. 
• Emergent (mediteranean) – acesta este cel mai puţin clar model, aflat încă în dezvoltare. Statutul ONG nu este clar, iar regulile sunt create odată cu dezvoltarea sectorului ONG. Nivelul filantropiei locale este mai scăzut. Guvernele fie încearcă să controleze, fie neglijează total ONG. Ca mod de finanţare  predomină subsidiile si granturile. În afara ţărilor mediteraneene, majoritatea celor din Europa de Centrală şi de Est se încadrează în acest model
.
BULGARIA
Cadrul legal:

· Legea privind organizaţiile non-profit
; 
· Legea privind impozitul pe profitul corporaţiilor (2006);

· Legea privind impozitul pe venitul persoanelor fizice (2007).

Organizaţiile non-profit pot avea statut de utilitate publică, activând în domenii considerate importante pentru societate (educaţie, dezvoltarea societăţii civile, protecţia drepturilor omului, cultură etc.) şi cu beneficii nu numai pentru membrii acesteia, fondatori sau un anumit grup de persoane, ci pentru orice parte interesată. Statutul de utilitate publică al acestor organizaţii implică anumite beneficii din partea statului (un regim fiscal mai favorabil, subvenţii), o procedură de înregistrare suplimentară, cerinţe de raportare suplimentare, precum şi prevederi speciale în vederea evitării oricărui conflict de interese, pentru a asigura o activitate transparentă şi responsabilă.
Organizaţiile non-profit pot desfăşura şi activităţi comerciale. Există câteva cerinţe speciale: în statutul organizaţiei trebuie să fie specificat scopul activităţii economice; această activitate trebuie să aibă legătură cu activitatea non-profit a organizaţiei; activitatea trebuie să fie adiţională activităţii non-profit; venitul din activitatea economică trebuie să fie folosit numai în realizarea scopurilor prevăzute în statut, iar profitul nu poate fi distribuit între fondatorii sau membrii ONG.
Veniturile din activităţile non-profit ale unui ONG sunt scutite de impozit, însă veniturile din activităţi economice sunt impozitate ca şi veniturile oricărei societăţi comerciale.

Activitatea economică adiţională a unui ONG este supusă unui impozit pe profit de 10%. Veniturile provenite din donaţii sunt considerate ca făcând parte din activitatea non-profit, de aceea sunt scutite de impozitul pe venit şi ONG-urile în beneficiul public și ONG-urile de ajutor reciproc. Cu toate acestea, doar ONG-urile în beneficiul public sunt scutite de la plata taxelor locale pe donații, în timp ce ONG-urile în beneficiul reciproc nu sunt (acesta este un impozit special plătit în municipiul unde ONG-ul are sediul).
Persoanele fizice pot deduce din impozitul anual pe venit până la 5%, reprezentând donaţii pentru ONG-uri în beneficiul public, iar persoanele juridice pot deduce până la 10% din impozitul pe profit, reprezentând donaţii pentru ONG-uri în beneficiul public.

ONG-urile suportă un impozit de 5% pe dividende. Veniturile realizate din depozite bancare sunt scutite de impozit, dacă acestea sunt folosite pentru finanţarea activităţii non-profit. Veniturile realizate din vânzarea de acţiuni sau titluri de valoare pe piaţa valorilor mobiliare sunt, de asemenea, scutite de impozit. ONG-urile nu sunt scutite de la plata impozitului pe imobilele deţinute în proprietate.

În ceea ce priveşte finanţarea ONG-urilor din străinătate nu există niciun fel de restricţii. Nu sunt supuse TVA-ului sumele sau bunurile colectate în cadrul evenimentelor filantropice organizate în scopul realizării activităţilor non-profit. 

Există un mecanism de obţinere a finanţării de către stat a ONG-urilor de utilitate publică, pe criterii de competitivitate. Suma totală este determinată anual în legea bugetului de stat (în 2009, suma a fost de 530.769 euro). ONG-urile înaintează proiecte, care sunt evaluate de o comisie formată din câte un reprezentant al Ministerului de Justiţie, Ministerului de Finanţe, Ministerului Sănătăţii, Ministerului Muncii şi Protecţiei Sociale, Ministerului Economiei şi Energiei, Ministerului Educaţiei şi Ştiinţei, Ministerului Culturii, un reprezentant al Consiliului de Miniştri şi unul al Agenţiei pentru Tineret şi Sport.
Există ONG-uri care primesc direct subvenţii de la stat. Acestea sunt menţionate explicit în legea bugetului de stat, alături de suma pe care o primeşte fiecare. De obicei, sunt circa 20 de ONG-uri, în marea lor majoritate cu reprezentare naţională a persoanelor cu dizabilităţi sau care prestează servicii importante (Crucea Roşie din Bulgaria). De exemplu, în anul 2009, suma totală subvenţionată a fost de 4.755.128 euro. Nu există, totuşi, criterii legale clare de includere a unui ONG pe lista de subvenţii.

La nivelul autorităţilor locale nu există reglementări specifice privind finanţarea unui ONG. Acest aspect este reglementat de consiliul local, potrivit intereselor comunităţii.

Există situaţii în care autorităţile locale angajează ONG-uri pentru anumite servicii precum analize, asistenţă specializată, monitorizare etc. Acestea trebuie să respecte prevederile Legii Achiziţiilor Publice. Astfel, potrivit legii, poate fi angajat un ONG dacă valoarea serviciilor nu depăşeşte 7500 euro. Dacă această valoare este mai mare, atunci autorităţile sunt obligate să organizeze o licitaţie publică. În plus, există o procedură legală specială de contractare a ONG-urilor (contractul social), prevăzută în Legea privind Ajutorul Social. ONG-urile pot lua parte la licitaţii publice, în mod egal cu celelalte persoane juridice.

Nu se aplică o metodă descentralizată de finanţare a ONG-urilor. Există diferite instituţii responsabile cu finanţarea acestora, în funcţie de domeniul de activitate.

ESTONIA
Cadrul legal:

· Legea privind asociaţiile non-profit;

· Legea privind taxa pe valoarea adăugată;

· Legea privind impozitul pe profit;

· Legea privind fundaţiile

Potrivit prevederilor Legii privind impozitul pe venit
, asociaţiile non-profit, fundaţiile şi asociaţiile religioase pot fi înscrise pe lista entităţilor care urmează a beneficia de scutiri de impozit. Acestea trebuie să întrunească mai multe condiţii:
- să activeze în interesul public;

- să fie o asociaţie caritabilă, respectiv o asociație care oferă bunuri sau servicii în primul rând cu titlu gratuit sau într-un un alt mod non-profit către un grup țintă, sau sprijină ori face plăți de sprijin pentru persoanele care fac parte din grupul țintă;
- asociația nu distribuie activele, veniturile, asistența materială sau beneficiile monetare fondatorilor săi, membrilor, membrilor consililui de conducere sau de control, persoanelor care au făcut o donație;
- la dizolvarea asociației, bunurile rămase după satisfacerea creanțelor creditorilor trebuie să fie transferate către o asociație intrată în lista scutirilor de impozit sau unei persoane juridice de drept public;

- cheltuielile administrative ale asociației să fie în concordanță cu caracterul activității acesteia și obiectivele stabilite în actul constitutiv al acesteia;

- remunerațiile plătite angajaților și membrilor organului de conducere sau de control al asociației să nu depășească cuantumul remunerației plătite în mod normal în sectorul de afaceri.
Guvernul estonian stabileşte, prin act normativ, procedura de alcătuire a listei ONG-urilor scutite de impozitul pe venituri. După obţinerea recomandărilor comisiei de experţi, filiala locală a Oficiului de Taxe şi Impozite va aduce la cunoştinţa asociaţiei acceptarea sau respingerea acesteia de pe listă. Intrarea în lista scutirilor de taxe se aprobă de Guvern, la propunerea Ministerului de Finanţe (în prezent, lista conţine aproape 1500 ONG-uri).

Potrivit unor statistici din anul 2010, pentru sectorul organizaţiilor civile din Estonia cea mai mare şi mai importantă parte a veniturilor a reprezentat-o sumele rezultate din cotizaţiile propriilor membri. O altă sursă importantă o reprezintă sprijinul acordat de autorităţile locale şi, în final, sprijinul acordat de stat. 

Subvenţiile guvernamentale sunt oferite sub diferite forme, prin diverse mecanisme de distribuţie. Majoritatea covârşitoare a finanţărilor de la nivel local sau central sunt în strânsă legătură cu proiecte şi programe înaintate de ONG-uri autorităţilor competente.

Una dintre cele mai importante instituţii de distribuire a veniturilor de la stat este un Fondul Național Independent al Societății Civile
, care a fost înființat în anul 2008. Obiectivul Fondului este de a contribui la dezvoltarea şi consolidarea capacității asociațiilor non-profit și fundațiilor care acționează în interesul public în Estonia, în dezvoltarea societății civile și în formarea unui mediu favorabil pentru inițiativa civică. Fondul este anual finanțat de la bugetul de stat și primește cca. 1,3 milioane de euro.

Potrivit datelor furnizate de Comisia Europeană în studiul privind voluntariatul în statele Uniunii Europene
, sursele de finanţare a asociaţiilor şi fundaţiilor non-profit din Estonia sunt:
	Sursa
	%

	Cotizaţii ale membrilor
	64

	Sprijin din partea autorităţilor locale
	51

	Venituri din activităţi comerciale
	37

	Sprijin guvernamental
	35

	Sprijin din partea agenţiilor guvernamentale
	27

	Sprijin din partea companiilor de stat
	24

	Sprijin din partea persoanelor private din Estonia
	15

	Sprijin din fondurile locale
	12

	Sprijin din partea persoanelor private din străinătate
	7

	Venituri din loterie, evenimente caritabile sau colecţii
	7

	Sprijin guvernamental extern
	5

	Sprijin de la Fonduri private
	3


ITALIA

Cadrul legal:

· Legea nr.266/1991 privind voluntariatul

Sistemul din Italia are la bază mecanismul de deducere din baza impozabilă pentru o serie de donații sau sponsorizări acordate unor categorii de organizații sau pentru destinații specificate în legislație. Astfel, cetățenii pot deduce maxim 2% din baza impozabilă pentru sponsorizările acordate organizațiilor care desfășoară proiecte în țările în curs de dezvoltare (Legea 49/1987) sau către organizațiile din domeniul artelor (Legea 13/1985). Cetățenii pot deduce până la limita a 1032 euro pentru donațiile acordate organizațiilor de voluntariat și a celor religioase, și până la suma de 1500 euro pentru asociațiile sportive de amatori sau 2065,83 euro pentru organizațiile neguvernamentale recunoscute prin Decret al Primului Ministru că desfășoară proiecte umanitare în țările non-OECD. 
Pentru sprijinirea domeniului ”proeminent art works”, pe baza aprobării Ministerului Culturii, deducerile din baza impozabilă nu sunt limitate. Cazul Italiei arată că, deși statul deţine rolul și răspunderea principală pentru  sprijinirea culturii, există o gamă variată de iniţiative, stimulente și sisteme  funcţionale pentru încurajarea sprijinului privat în favoarea culturii. Cea mai importantă poziţie în rândul acestor sisteme este asumată de fundaţiile bancare
.
Prin Legea 80/2005 se promovează principiul ”cu cât donezi mai mult cu atât plătești taxe mai mici” și acordă posibilitatea persoanelor fizice să deducă donațiile acordate organizațiilor neguvernamentale (voluntariat, fundații și asociații recunoscute având scop cultural, protecția mediului, cercetare sau educație). Donațiile sunt limitate la 10% din totalul veniturilor, până la maximum 70.000 euro. Acest tip de deducere nu poate fi combinat cu alte facilități. 
Contribuabilii pot opta pentru a indica în declarațiile de venit modul cum Guvernul ar trebui să utilizeze o parte din impozitul pe venit colectat. Această practică a început în 1985 având la bază acordul dintre Stat și Vatican, ulterior fiind extins și la alte entități care au semnat acest acord. În baza acestui acord, Guvernul transferă 0,8% din impozitul colectat către organizații publice cu scop umanitar și organizații cu activități religioase, educaționale sau de caritate
.
Statul acordă sprijin ONG din sectorul social şi al cercetării prin intermediul unei acţiuni legislative ad-hoc care are ca obiect direcţionarea către acestea a 5‰ din impozitul pe venitul personal, pe baza opţiunii plătitorului de taxe. 
Prevederea referitoare la acest procent de 5‰ a fost iniţial şi experimental introdusă prin art.1, par.337 din Legea nr.266/2005 (Legea bugetului). Suma provenită este virată într-un fond special creat în acest scop şi destinat organizaţiilor calificate pentru alocarea de subvenţii. 

Entităţile care pot beneficia de acest fond sunt: organizaţii de voluntari şi alte organizaţii non-profit de utilitate socială; entităţi care operează în domeniul cercetării ştiinţifice şi universitar; entităţi care operează în domeniul cercetării medicale; municipalitatea în care îşi are reşedinţa plătitorul de taxe, pentru activităţile sociale desfăşurate de municipalitate;  asociaţii sportive de amatori
.
Ministerul Muncii, Sănătății și Politicilor Sociale alocă anual, prin Fondul Național pentru Politici Sociale, între 1.9 și 2.5 milioane euro pentru susţinerea organizaţiilor non-profit. Finanțarea este alocată de Guvern regiunilor și provinciilor, iar distribuţia acestor fonduri se face pe baza prin cererilor de ofertă și acordurilor cu ONG-urile. Centrele de voluntariat sunt finanţate prin fonduri speciale, puse la dispoziţie de fundaţii bancare, a căror contribuţie trebuie să reprezinte cel puţin a 15-a parte din profit. Fiecare regiune are alocat un fond special, gestionat de un organism de control responsabil cu distribuirea banilor către centre, anual, pe baza unor criterii şi termene prestabilite, cu aprobarea programelor centrelor şi monitorizarea implementării acestora.
În 1996, sectorul non-profit în Italia a primit fonduri astfel: din sectorul public - 40,7 %; donaţii private - 4,9%; taxe private - 55,7%.
LITUANIA
Organizațiile non-profit trebuie să se înregistreze ca persoane juridice, înregistrare care se realizează în două etape: iniţial, în faţa unui notar care atestă situația juridică a ONG și, ulterior, înregistrarea efectivă în registrul oficial. În Lituania, ONG trebuie să respecte normele generale de administrare a persoanei juridice. Toate organizațiile trebuie să respecte aceleași cerințe, fără a ține cont activitățile, scopurile, numărul de membri ori sursele de venit. Acest lucru poate crea o semnificativă sarcina administrativă.
ONG nu are o definiţie clară în legislaţia lituaniană. Pentru a beneficia de scutiri de taxe simultan cu deţinerea statutului legal de colector de fonduri caritabile şi donaţii, o organizaţie trebuie să fie înregistrată ca persoană juridică publică. În mod subsecvent, nu este necesar să facă dovada activităţii sale caritabile. Totodată un important număr de entităţi de la nivelul autorităţilor locale şi centrale pot fi înfiinţate în baza unui statut special şi, ca urmare, pot beneficia de scutiri de impozite. Există, de asemenea, o tendință prin care astfel de entități semi-statale pot accesa fondurile destinate ONG-urilor, reducând astfel bugetul disponibil pentru organizațiile constituite la inițiativa cetățenilor.
În cazul angajării de voluntari, ONG nu au obligația de a notifica autorităților publice sau birourilor fiscale detaliile fiecărui voluntar.
ONG sunt impozitate în felul următor (potrivit datelor furnizate de Inspectoratul Fiscal de Stat, pentru anul 2009):
a) Impozitul pe profit – în cazul în care venitul este mai mic de 1 milion LTL , profiturile sunt impozitate după cum urmează : primii  25 000 LTL cu 0 % , iar profitul rămas cu 20 %; 

b) În cazul în care venitul este mai mare de 1 milion LTL, întregul profit este impozitat cu 20 %;
c) ONG şi fundaţiile/asociaţiile caritabile sunt scutite de impozitul pe bunurile imobile, dacă fac dovada că acele bunuri servesc scopurilor caritabile şi interesului public;

d) ONG pot fi scutite de plata TVA, în funcţie de domeniul în care îşi desfăşoară activitatea (educaţie, cultură, asistenţă socială, asistenţă medicală etc.);

e) Bunurile primite din străinătate în scopuri caritabile sunt scutite de TVA; în mod similar, dacă o persoană juridică lituaniană donează bunuri unui ONG, acestea sunt scutite de TVA.
Astfel de activități non-profit sunt considerate a nu fi de natură comercială și, ca urmare, regulile aplicabile la calcularea profitului nu se aplică. Veniturile obţinute prin strângere de fonduri nu sunt, în general, luate în considerare la calcularea bazei profitului, cu excepția cazurilor în care: a) fondurile primite nu sunt folosite în activităţi de interes public; şi b) fondurile primite dintr-o singură sursă, într-un an fiscal, depăşesc 250.000 LTL. În aceste două cazuri, veniturile obţinute prin strângere de fonduri sunt impozitate cu 15%.
Potrivit Legii privind asociaţiile şi comunităţile religioase
, contribuțiile şi veniturile rezultate din vânzarea de bunuri dobândite prin mijloace caritabile ale comunităților asociațiilor și centre religioase nu sunt impozabile, cu condiția ca acestea să fie folosite pentru construcția, repararea sau restaurarea de biserici/case de cult sau a centrelor de caritate, cultură și educație
.
Veniturile obţinute de către clerul comunităților religioase, asociații, centre, asistenți la ritualurile religioase și personalul de serviciu (cu excepția persoanelor fizice care desfășoară activități de construcții, reparații și restaurare) din fondurile indicate mai sus, nu vor fi supuse impozitului pe veniturile persoanei fizice. Obiectele de cult şi literatura religioasă aduse din străinătate, cu autorizaţia entităţilor religioase cu statut legal, sunt scutite de taxe vamale. Societăţile comerciale înfiinţate, potrivit legii, de comunităţile sau asociaţiile religioase sunt supuse taxelor şi impozitelor generale, fără excepţie.
Din anul 2002, persoanele fizice pot deduce 2% din impozitul lor pe venit către entităţile care pot primi sponsorizări, potrivit prevederilor Legii privind activităţile caritabile şi sponsorizarea.
FRANŢA

Cadrul legal:
· Legea din 1 iulie 1901 privind contractul de asociere
;

· Circulara din 18.01.2010 privind relaţia dintre autorităţile publice şi asociaţii
;
· Legea no.321/12.04.2000 privind drepturile cetăţenilor în relaţia cu administraţiile

Cotizaţiile reprezintă contribuţia financiară pe care o asociaţie o poate cere tuturor sau anumitor membri, în vederea echilibrării conturilor; unele asociaţii nu percep cotizaţii
.
Asociaţia poate cere tuturor membrilor achitarea unei cotizaţii (chiar dacă membrul aderent este minor), dacă sunt îndeplinite următoarele condiţii cumulative:

- această obligaţia să fie prevăzută în statut;

- asociaţia poate demonstra că membrul a aderat voluntar şi liber la asociaţie (de exemplu, prin semnarea unei adeziuni);

- asociaţia trebuie să dispună de acordul părinţilor/tutorelui dacă membrul aderent este minor.

Valoarea cotizaţiei se stabileşte de organele de conducere ale asociaţiei, conform procedurii prevăzute în statut/regulamentul intern. Ca regulă generală, iniţial propusă de trezorier, suma trebuie stabilită de aşa manieră încât să permită asociaţiei să funcţioneze şi să ducă la bun sfârşit proiectele actuale sau viitoare.[image: image1.png]



Orice asociaţie poate accepta/solicita donaţii din partea persoanelor fizice (membri sau nu ai asociaţiei) sau a întreprinderilor (în cadrul mecenatului). Donaţiile sunt în mod ireversibil integrate în patrimoniul asociaţiei. Orice asociaţie declarată poate primi, fără obligaţie declarativă, donaţii sub formă de bani/bunuri mobile. Donatorii beneficiază de reduceri ale impozitelor, dacă sunt îndeplinite două condiţii: a. asociaţia urmăreşte un interes general în domeniul social, educativ, sportiv, ştiinţific sau cultural; b. donatorii deţin o factură emisă de asociaţie, în conformitate cu reglementările fiscale.
Organizarea la nivel naţional a unei colecte publice sau utilizarea în acest scop a anumitor mijloace de comunicaţie (internet, campanie telefonică sau poştală) este supusă unor obligaţii speciale. 

O asociaţie poate organiza maximum 6 acţiuni de binefacere anual, fără ca veniturile astfel obţinute să fie impozitate. Dacă acţiunea se desfăşoară     într-un spaţiu privat, autorizaţia administrativă prealabilă nu este necesară. Dacă aceasta se desfăşoară într-un spaţiu public, este necesară autorizaţia primarului comunei în cauză.

Pentru finanţarea unui anumit proiect, o asociaţie poate beneficia de sume provenite din colecte. Acţiunea de colectare trebuie organizată de o terţă persoană şi nu de asociaţie. Dacă suma colectată depăşeşte necesităţile, sumele excedentare se returnează persoanelor participante, proporţional cu contribuţia avută. 

Asociaţiile care, în decursul unui an, primesc donaţii în valoare de 153.000 euro, au obligaţia de publicare a conturilor în termen de 3 luni de la aprobarea acestora. Este obligatorie intervenţia unui comisar de conturi. Publicarea se face prin teleservice.

Asociaţiile declarate pot beneficia de subvenţii din partea statului, a colectivităţilor teritoriale şi a instituţiilor publice. Subvenţiile completează sau înlocuiesc alte ajutoare de care beneficiază adesea asociaţiile: furnizarea de bunuri, punerea la dispoziţie de localuri sau de personal. 

Pentru a beneficia de subvenţii, asociaţia trebuie să fie o declarată. Subvenţia se solicită de organele de conducere ale asociaţiei pentru un proiect de interes general conceput, elaborat şi realizat de asociaţie sau pentru o acţiune de formare a voluntarilor. De regulă, administraţiile şi colectivităţile publice dispun de putere discreţionară în ce priveşte aprobarea ori respingerea cererii de subvenţionare, neavând obligaţia justificării deciziilor (care nu sunt supuse recursului). Anumite subvenţii se acordă numai asociaţiilor care obţin agrementul ministerial
.
	Surse de finanţare a asociaţiilor
	%

	Fonduri publice
	51

	Comune (guvernare locală)
	14

	Guvern central
	12

	Departamente
	10

	Organizaţii sociale
	7

	Regiuni
	3,5

	UE
	1

	Fonduri private
	49

	Venituri din activităţi proprii
	32

	Cotizaţii
	12

	Donaţii şi sponsorizări
	5


La nivel central, Guvernul finanţează asociaţiile prin subvenţii şi plăţi în special în sectoare precum educaţia, cercetarea, sănătatea şi sectorul social, în timp ce finanţarea locală se îndreaptă spre cultură şi timp liber, dezvoltare locală, locuinţe şi activităţi sportive. Alte forme de finanţare sunt:

· protocoalele de parteneriat, de obicei negociate pentru o perioadă de 1-4 ani, presupun obiective şi costuri negociate şi evaluate în comun între ONG şi stat; cu toate acestea, sumele variază de la an la an, corespunzător bugetului de stat adoptat de Parlament;

· contribuţiile financiare utilizate, de obicei, în sectorul asistenţei sociale, care garantează o anumită sumă pentru un an, dar care fac din ONG subiect al prevederilor legii achiziţiilor publice;
· achiziţiile publice (contracte prin licitaţii publice), care asigură transparenţă şi competitivitate, autorităţile publice aflându-se mereu într-o poziţie avantajoasă, dau posibilitatea ONG să lucreze în sectoare rezervate, de obicei, societăţilor comerciale private.
Prin Decretul no.657/iulie 2004 a fost creat Consiliul de Dezvoltare a vieţii Asociative căruia îi sunt alocate fonduri guvernamentale în scopul acordării de subvenţii în principal asociaţiilor de pregătire şi formare a voluntarilor. Aceste subvenţii.
UNGARIA 

Legislaţia procentuală a fost introdusă pentru prima dată în Ungaria, scopul Legii CXXVI adoptată în 1996 fiind acela de a susţine aşa-numita ”sferă civilă”, respectiv organizaţiile non-profit şi pe cele non-guvernamentale (ONG). Atât factorii politici, cât şi cei economici, sociali şi culturali au contribuit la crearea acestui produs legislativ distinct. 

O dată cu amendarea “Legii 1%” în anul 1997
, indivizii au putut direcţiona  din impozitul datorat statului 1% către organizaţiile sociale, fundaţii, instituţii culturale, de cercetare şi ştiinţifice, teatre, instituţii care au primit  subvenţii de la administraţia centrală sau locală în oricare din cei trei ani anteriori efectuării declaraţiei de direcţionare a impozitului precum şi un alt 1% din impozitul datorat către biserici, secte sau congregaţii religioase, respectiv acelor obiective speciale stipulate în Legea bugetului de stat
. 


Potrivit studiului privind voluntariatul în Uniunea Europeană
 finanţarea sectorului ONG din Ungaria rămâne în mare parte să fie realizată de la bugetul de stat, subvenţiile fiind acordate prin intermediul Fondului Civic Naţional. ONG sunt scutite de la plata impozitului pe profit rezultat din activităţile economice incluse în statutul lor. Profitul realizat din activităţi economice, care nu sunt prevăzute în statut, sunt impozitate atunci când depăşesc o anumită sumă. Fondurile colectate sunt considerate venituri provenite din activităţi statutare şi sunt exceptate de la plata impozitului. ONG nu trebuie să plătească taxe administrative în momentul înfiinţării lor. În ceea ce priveşte TVA, ONG sunt considerate agenţi economici şi trebuie să plătească acest impozit.

Mecanismul procentual adoptat acum mai bine de 15 ani în Ungaria, a devenit un punct de reper pentru România şi alte ţări din sud-estul Europei care au implementat politici asemănătoare de susţinere a celui de-al treilea sector.
POLONIA

În Polonia domeniul organizaţiilor non-profit este reglementat prin intermediul Legii privind desfăşurarea activităţii în interes public şi voluntariatul adoptată în 23 aprilie 2003
, oferind un cadru legal pentru cooperarea ONG-urilor cu autorităţile publice. În acest context, doar organizaţiile cu statut de utilitate publică sunt eligibile pentru a primi donaţii din partea persoanelor fizice, contribuabilii putând deduce donaţiile din baza impozabilă în limita a 10%. De asemenea, conform art. 27 al legii mai sus menţionate, contribuabilii pot utiliza şi mecanismul de deducere a 1% din impozitul datorat statului pentru a susţine o organizaţie cu statut de utilitate publică. 

În plus faţă de facilităţile financiar-fiscale menţionate mai sus, organizaţiile non-profit sunt exceptate de la plata impozitului pe venit, impozitului pe bunuri imobiliare şi a unor taxe judiciare
. 


În ceea ce priveşte normele de impozitare a veniturilor generate din activităţile non-profit ale organizaţiei, ONG-urile implicate în educaţie, sănătate, activităţi de asistenţă socială, sport, recreere şi cultură sunt scutite de la plata TVA-ului pentru bunuri şi servicii. 


În cazul ONG-urilor, contribuţiile membrilor, donaţiile şi resursele financiare provenite din mecanismul de 1% sunt exceptate de la impozitare. 

DANEMARCA

Conform Legii privind impozitul pe profit
, veniturile ONG-urilor sunt scutite de la plata impozitului pe profit; cu toate acestea, chiar şi veniturile provenite din activităţi comerciale nu sunt supuse impozitării dacă sunt cheltuite în beneficiul organizaţiei cu statut de utilitate publică şi pentru finanţarea activităţii acesteia; veniturile provenite din activitatea comercială a asociaţiei/ fundaţiei, care nu sunt folosite conform statutului organizaţiei, vor fi supuse impozitării pe profit.  


Organizaţiile care se autofinanţează sunt taxate conform Legii fundaţiilor şi asociaţiilor. Totuşi, veniturile comerciale ale organizaţiilor care se autofinanţează şi care nu sunt cheltuite în cadrul organizaţiei pot fi taxate conform legii impozitului comercial. Pentru schimbarea statutului fiscal organizaţiile care se autofinanţează trebuie să fie supuse inspecţiei autorităţilor centrale sau locale. 


Organizaţiile non-profit din Danemarca sunt exceptate de la plata TVA-ului în privinţa veniturilor provenite din activităţi comerciale aflate sub 50.000 coroane daneze
; organizaţiile care înregistrează venituri comerciale egale sau mai mari de 50.000 coroane daneze sunt supuse aceluiaşi regim de impozitare ca orice altă organizaţie. Veniturilor provenite din activităţi non-comerciale sunt scutite de la plata TVA-ului, indiferent de valoarea acestora. 


În sensul reglementărilor prezentate mai sus, activităţile comerciale se referă la:

· taxele de intrare la evenimente, venituri provenite din publicitate, sponsorizări de la persoane care nu sunt membri ai organizaţiei;

· venituri provenite din închirieri de bunuri;

· venituri de la evenimente care presupun acces public precum bingo, loterii, petreceri, spectacole şi expoziţii.


Activităţiile non-comerciale sunt considerate:

· evenimentele organizate doar pentru membrii organizaţiei;

· cotizaţiile de membru;

· cadourile;

· subvenţiile de la organizaţiile publice sau private.


Regimul de impozitare al strângerii de fonduri depinde de natura acestora: atunci când iau forma unui cadou, aceastea nu este supuse impozitării, pe când atunci când iau forma unei sponsorizări din surse externe organizaţiei, sunt considerate activitate comercială şi impozitate ca atare. 
SPANIA

Principalele surse de finanţare ale ONG-urilor sunt: cotizaţiile membrilor, veniturile provenite din propriile servicii (49%), subvenţiile de la nivelul administraţiei centrale, autonome şi locale (32%), precum şi donaţiile (19%).

 În cadrul declaraţiei privind impozitul pe venit realizat de persoanele fizice
, fiecare individ poate alege să direcţioneze o parte din impozitul datorat către o cauză religioasă sau socială. Până în anul 2006 procentul utilizat a fost de 0,52% din impozitul pe venit. După anul 2006, ONG-urile şi administraţia publică au căzut de acord asupra măririi procentului la 0,7% din impozitul pe venit. ONG-urile care au statut recunoscut de utilitate publică au prioritate în obţinerea accesului fonduri.  

Comunităţile autonome şi oraşele Ceuta şi Melila alocă o parte din bugetul anul către proiectele regionale sociale. De cele mai multe ori contribuţiile regiunilor autonome sunt egale sau chiar depăsesc subvenţiile acordate de către administraţia publică naţională. Totodată, un factor decisiv în alocarea subvenţiilor îl reprezintă localizarea organizaţiei non-profit; dacă organizaţia are filiale în mai multe regiuni poate avea acces la finanţarea naţională, rămânând ca celelalte organizaţii să aibă acces la finanţarea regională/ locală.

SLOVENIA

Organizaţiile non-profit sunt finanţate în cea mai mare măsura din surse publice, guvernamentale sau municipale. Începând cu anul 2006, o dată cu adoptarea Legii privind impozitul pe venit realizat de persoanele fizice
 (art.142), 0,5% din impozit pe venit poate fi direcţionat către finanţarea organizaţiilor cu statut de utilitate publică. Cele mai multe organizaţii care beneficiază de această facilitate activează în zona protecţiei drepturilor omului, a protecţiei împotriva dezastrelor naturale, a  apărării drepturilor persoanelor cu dizabilităţi, precum şi a organizaţiilor caritabile, ecologice, culturale, sportive şi nu în ultimul rând religioase. 

MAREA BRITANIE 


Marea Britanie este un exemplu unic de facilităţi care nu reprezintă în acelaşi timp avantaje fiscale, în sistemul GiftAid
.

Sistemul GiftAid este o schemă prin care o persoană poate oferi o sumă de bani unei organizaţii caritabile, iar organizaţia respectivă poate solicita de la Autoritatea Fiscală (HM Revenue and Customs) o contribuţie de bază pentru donaţia respectivă. Acest mecanism sporeşte valoarea donaţiei pe care persoana o face instituţiei respective. Prin sistemul GiftAid, pentru fiecare pound pe care îl oferă donatorul, organizaţia caritabilă primeşte încă 25 penny de la autoritatea fiscală. De exemplu, dacă o persoană a donat 10£ utilizând sistemul GiftAid în anul fiscal curent, donaţia respectivă a valorat de fapt 12.50£ pentru organizaţia caritabilă, fără nici un cost pentru donator. Pentru donaţiile efectuate în perioada 6 aprilie 2008 şi 5 aprilie 2011, Guvernul Marii Britanii a introdus facilităţi menite să sporească donaţiile, astfel încât pentru fiecare pound donat de către o persoană organizaţiei caritabile, Guvernul acorda în plus 3 penny.

� � HYPERLINK "https://ecprd.secure.europarl.europa.eu/ecprd/secured/detailreq.do;jsessionid=EA191D71C697ACB16B2C92EC711EEFD3?id=127768" �https://ecprd.secure.europarl.europa.eu/ecprd/secured/detailreq.do;jsessionid=EA191D71C697ACB16B2C92EC711EEFD3?id=127768� 


� � HYPERLINK "http://legislationline.org/documents/action/popup/id/4881" �http://legislationline.org/documents/action/popup/id/4881� 


� � HYPERLINK "http://ec.europa.eu/citizenship/pdf/national_report_lt_en.pdf" �http://ec.europa.eu/citizenship/pdf/national_report_lt_en.pdf�


� � HYPERLINK "http://www.legifrance.gouv.fr/affichSarde.do?reprise=true&page=1&idSarde=SARDOBJT000007105225&ordre=null&nature=null&g=ls" �http://www.legifrance.gouv.fr/affichSarde.do?reprise=true&page=1&idSarde=SARDOBJT000007105225&ordre=null&nature=null&g=ls� 


� � HYPERLINK "http://www.associations.gouv.fr/IMG/pdf/circulaire_18_janvier_2010.pdf" �http://www.associations.gouv.fr/IMG/pdf/circulaire_18_janvier_2010.pdf� 


� � HYPERLINK "http://www.legifrance.gouv.fr/affichTexte.do?cidTexte=LEGITEXT000005629288" �http://www.legifrance.gouv.fr/affichTexte.do?cidTexte=LEGITEXT000005629288� 


� � HYPERLINK "http://www.cdep.ro/infoparl/dip.studiu?par1=2012&par2=11641" �http://www.cdep.ro/infoparl/dip.studiu?par1=2012&par2=11641� 


� Agrementul ministerial constituie relaţia privilegiată dintre un minister şi o asociaţie. Aceasta presupune acceptarea, de către organele de conducere ale asociaţiei, a anumitor limitări, în schimbul dobândirii unor drepturi speciale din partea ministerului. 


�� HYPERLINK "http://legislationline.org/documents/action/popup/id/8135" ��http://legislationline.org/documents/action/popup/id/8135�


� � HYPERLINK "http://www.nav.gov.hu/magyar_oldalak/nav/szja1_1" ��http://www.nav.gov.hu/magyar_oldalak/nav/szja1_1�


� � HYPERLINK "http://ec.europa.eu/citizenship/pdf/national_report_hu_en.pdf" ��http://ec.europa.eu/citizenship/pdf/national_report_hu_en.pdf�


� � HYPERLINK "http://legislationline.org/documents/action/popup/id/4594" ��http://legislationline.org/documents/action/popup/id/4594�


� � HYPERLINK "http://ec.europa.eu/citizenship/pdf/national_report_pl_en.pdf" ��http://ec.europa.eu/citizenship/pdf/national_report_pl_en.pdf�





� � HYPERLINK "http://ec.europa.eu/citizenship/pdf/national_report_dk_en.pdf" ��http://ec.europa.eu/citizenship/pdf/national_report_dk_en.pdf�


� 100 DKK=13,4 Euro


� � HYPERLINK "http://www.agenciatributaria.es/AEAT.internet/Inicio_es_ES/La_Agencia_Tributaria/Normativa/Normativa_tributaria_y_aduanera/Impuestos/Impuesto_sobre_la_renta_de_las_personas_fisicas__IRPF_/Normativa_basica_del_IRPF/Normativa_basica_del_IRPF.shtml" ��http://www.agenciatributaria.es/AEAT.internet/Inicio_es_ES/La_Agencia_Tributaria/Normativa/Normativa_tributaria_y_aduanera/Impuestos/Impuesto_sobre_la_renta_de_las_personas_fisicas__IRPF_/Normativa_basica_del_IRPF/Normativa_basica_del_IRPF.shtml�


� � HYPERLINK "http://europa.eu/youreurope/business/vat-customs/buy-sell/index_en.htm#slovenia_en_paying-taxes" ��http://europa.eu/youreurope/business/vat-customs/buy-sell/index_en.htm#slovenia_en_paying-taxes�; � HYPERLINK "http://www.uradni-list.si/1/objava.jsp?urlid=2006117&stevilka=5013" ��http://www.uradni-list.si/1/objava.jsp?urlid=2006117&stevilka=5013�


� � HYPERLINK "http://www.hmrc.gov.uk/individuals/giving/gift-aid.htm" ��http://www.hmrc.gov.uk/individuals/giving/gift-aid.htm�

